ནང་སར་ཡོད་པའི་བོད་ལྗོངས་འཛིན་གྲྭ་མང་ཆེ་བར་བོད་ཡིག་ཚོགས་ཐེངས་ཉུང་ཉུང་ལས་མེད་ཅིང༌།སློབ་གཞི་དུས་ཐོག་ཏུ་མི་འབྱོར་བ་དང༌།སློབ་གཞིའི་ནང་དོན་མང་ཆེ་བ་སློབ་མའི་ཤེས་ཚད་ཀྱིས་འཇུ་དཀའ་བ།སློབ་གྲྭ་ཕལ་ཆེ་བར་དགེ་སློབ་ཚང་མས་བོད་ཡིག་སློབ་ཚན་ལ་དོ་སྣང་དེ་ཙམ་མི་བྱེད་པ།སློབ་གྲྭ་འགའ་ཞིག་ཏུ་བོད་ཡིག་སྦྱངས་འབྲས་དེ་སྐར་བསྡོམས་ནང་མི་བརྩི་བ།ལྷག་པར་སློབ་གྲྭ་ཆེན་མོའི་ཡིག་ཚད་གཏོང་སྐབས་བོད་ཡིག་གི་སྐར་གྲངས་དེ་སྐར་བསྡོམས་ལས་ལོགས་སུ་དབྱེ་ཡི་ཡོད་ཙང༌།སློབ་ཕྲུག་ཚོས་བོད་ཡིག་སྦྱངས་ནས་ཡིག་ཚད་གཏོང་སྐབས་ཕན་ཐོགས་མེད་པ་ཤེས་ཏེ་བོད་ཡིག་སྦྱོང་འདོད་མི་བྱེད་པ།སློབ་ཕྲུག་ཁག་གཅིག་གིས་བོད་ཡིག་སློབ་ཚན་ཁྲིད་སྐབས་སུའང་དེབ་གཞན་ཁོ་ན་བལྟ་བཞིན་ཡོད།༢༨